શ્રીલંકા સામે બાથ ભીડનારી બાંગ્લાદેશની ટીમમાં યુવા અને અનુભવી ખેલાડીઓનું યોગ્ય કોમ્બિનેશન છે. તેમાં હાલમાં શાકિબ, મુશ્ફિકુર, તમિમ, મહમુદુલ્લાહ અને સુકાની મશરાફે મોર્તઝા જેવા અનુભવી ખેલાડીઓ છે. મહત્વની વાત એ છે કે, શકિબની આંગળીમાં ઈજા હોવા છતાં બાંગ્લાદેશના પસંદગીકારોએ તેને ટીમમાં સ્થાન આપ્યું છે. તેમનું આ ટીમ મેનેજમેન્ટ જ જણાવે છે કે, તેઓ આ કપ જીતવા માટે કેટલા મક્કમ છે. અનુભવી ખેલાડીઓની સાથે સાથે લિટન દાસ, મસડેક હોસૈન, અબુ હૈદર અને મેહિદી હસન જેવા યુવા ખેલાડીઓને પણ સ્થાન આપવામાં આવ્યું છે. બીજી તરફ સજા ભોગવી રહેલા સબ્બિર રહમાનના સ્થાને મોહમ્મદ મિથુન અને આરિફુલ હકને પણ ટીમમાં સ્થાન આપવામાં આવ્યું છે. આ યુવા ખેલાડીઓએ બાંગ્લાદેશના તાજેતરના આયર્લેન્ડના પ્રવાસ દરમિયાન સારું ફોર્મ બતાવ્યું હતું. બોલિંગમાં તમિમ, મુશ્ફિકુર, શકીબ અને મહમદુલ્લાહ જેવે ખેલાડીઓની સાથે ટેસ્ટ સ્પેશિયાલિસ્ટ મોમિનુલ હકને પણ ટીમ સાથે જોડવામાં આવ્યો છે, જે શકિબ માટે સારો વિકલ્પ બની શકે તેમ છે.